|  |  |  |  |
| --- | --- | --- | --- |
| DELO NA DALJAVO  Šolsko leto 2019/ 2020  Razred: 4. a | | | |
| Predmet:  SLJ | Zaporedna št. ure:  115. | Datum:  17. 3. 2020 | Učiteljica:  Zdenka Mežan |
| Tema: KAJ IZVEMO IZ OPISA POKLICA? | | | |
| Pripomočki: SDZ 2/40–45, priloga | | | |
| Namen učenja:   * Naučiti se, kako opisujemo poklic | | | |
| Kriteriji uspešnosti: uspešen/na boš, ko boš znal/a:   * kako opisujemo poklice, * kako beremo in povzamemo vsebino opisa poklica, * kako pretvorimo preglednico ali miselni vzorec v besedilo, * kako predstavimo svoje poklicne načrte, * na kaj moramo paziti, kadar naštevamo - pri naštevanju uporabiti vejico. | | | |
| **Potek dela:**  **Snov bo razdeljena na dve uri. Prvi del boš opravil/a danes, drugi del pa v četrtek, ko je na urniku spet slovenščina.**  Prav gotovo si že razmišljal/a, kakšen poklic si želiš opravljati, ko boš odrasel/a. Najbrž se tvoje poklicne želje spreminjajo z odraščanjem. Ko si bil/a še v vrtcu, si verjetno imel/a drugačne želje kot danes, kaj ne?   * V SDZ 2, str. 40–41 preberi naslov in opazuj fotografije. O čem predvidevaš, da se boš učil/a v tem poglavju. Preberi Cofova vprašanja, razmisli in v mislih odgovori. Lahko pa odgovore poveš tudi staršem.   **Zelo dobro znaš že opisati živali in osebe. V tem poglavju pa se boš naučil/a, kako se opiše poklic.**   * **SDZ 2, str. 42**   1. naloga  Kakšno je tvoje predznanje o poklicih? Preberi 1. nalogo in povej, kaj kdo dela in kateri poklic se ti zdi še posebno zanimiv.   * **SDZ 2, str. 42, 43**   2. naloga  Žal boš moral to nalogo opraviti sam. Lahko pa pokličeš svoje sošolce po telefonu in se z njimi dogovoriš za sodelovanje in pregled rezultatov.  Ostale naloge v SDZ te čakajo jutri.  Danes opravi še eno nalogo. Prosi svoja starša, naj ti podrobno opišeta svoj poklic, delo, ki ga opravljata, pripomočke, ki jih pri tem uporabljata in katero šolo sta morala obiskovati, da sta prišla do tega poklica.  Ker je to danes zadnja ura na urniku, bi me zanimalo, kako si bil pri današnjem delu uspešen. Vesela bom, če mi na e- naslov napišeš tri povedi. | | | |
| **Samovrednotenje:**  Kaj sem se danes naučil/a?  Je namen učenja dosežen?  Sem bil/a uspešna glede na kriterije uspešnosti?  Kaj lahko naredim, da svoje znanje še izboljšam? | | | |